**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 4.12. 2020**

● **Futures ceny zrnín na burzách k 4.12.2020**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** |
| MATIF Paríž | 208,25 | XII.´20 | ▼ |
| CBoT Chicago | 176,78 | III.´21 | ▼ |
| KBB Bratislava | 161,80 | I.´21 | *-* |
| **Kukurica** |
| MATIF Paríž | 189,25 | I.´21 | ▼ |
| CBoT Chicago | 129,00 | III.´21 | ▼ |
| BÉT Budapešť | - | - | *-* |
| KBB Bratislava | 134,23 | I.´21 | *-* |
| **Repka olejka** |
| MATIF Paríž | 407,50 | II.´21 | ▼ |
| KBB Bratislava | 371,00 | I.´21 | *-* |

*Kurz (NBS): EURO/USD: 1,2151 ▲; EURO/HUF: 357,63 ▲*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |
| --- |
| **Trhové ceny obilnín v EÚ k 4.decembru 2020**, €uro/tona (bez DPH) |
| **pšenica potravinárska** | **jačmeň kŕmny** | **kukurica kŕmna** |
| DE | Hamburg | **213,50** | ▲ | DS | DE | Hamburg | **183,50** | ▲ | DS | DE | Mannheim | **198,00** | ▲ | DS |
| FR | Rouen | **213,05** | ▲ | DP | FR | Rouen | **201,05** | - | DP | FR | Bordeaux | **197,47** | ▲ | DP |
| BE | Brusel | **222,00** | ▲ | DP | BE | Brusel | **203,00** | ▲ | DP | HU | Transdanubia | **153,98** | ▼ | FG |
| HU | Transdanub | **175,83** | ▲ | FG | HU | Transdanub | **152,76** | - | FG | AT | Viedeň | **165,50** | ▲ | DS |
| AT | Viedeň | **184,50** | ▲ | DS | AT | Viedeň | **-** | - | DS | PL | Zachodni | **166,71** | ▲ | DF |
| PL | Slaski | **194,30** | ▼ | DF | PL | Zachodni | **153,24** | ▲ | DF | RO | Mutenia | **170,10** | ▼ | DS |
| CZ | Praha | **173,39** | ▲ | DF | CZ | Praha | **-** | - | DF | SK | Bratislava | **135,50** | ▲ | DP |
| RO | Mutenia | **200,06** | ▼ | DS | RO | Mutenia | **-** | - | DS | **raž potravinárska** |
| SK | Bratislava | **154,43** | ▼ | DP | SK | Bratislava | **-** | - | DP | DE | Hamburg | **170,00** | ▲ | DS |
| **pšenica kŕmna** | **jačmeň sladovnícky** | CZ | Praha | **-** | - | DF |
| DE | Hamburg | **208,00** | ▲ | DS | DE | Mannheim | **195,00** | ▲ | DS | PL | Zachodni | **131,23** | ▲ | DF |
| HU | Transdanub | **168,54** | ▲ | FG | CZ | Praha | **-** | **-** | DF | **pšenica tvrdá** |
| PL | Slaski | **177,20** | ▲ | DF | FR | Rouen  | **-** | **-** | DP | ES | Cordoba | **275,00** | ▲ | DS |
| AT | Viedeň | **-** | - | DS | PL | Zachodni | **159,07** | ▼ | DF | AT | Viedeň | **-** | - | DP |
| SK | Bratislava | **-** | - | DP | SK | Bratislava | **-** | **-** | - | IT | Bologna | **301,00** | ▲ | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 48.týždňu 2020 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** |
| **kvalita E** | 160 - 165 | 155 - 160 | 155 - 165 |
| **kvalita A** | 155 - 160 | 145 - 155 |  |
| **kvalita B** | 150 - 155 | 140 - 145 | 150 - 155 |
| **Pšenica kŕmna** | 140 -150 | 140 - 145 | 145 - 150 |
| **Jačmeň sladovnícky** | 140 - 155 | - | 140 - 160 |
| **Jačmeň kŕmny** | 140 - 145 | 130 - 145 | 130 - 135 |
| **Kukurica na zrno** | 140 - 150 | 135 - 145 | - |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Cikatricis, Ing. Jakubička, Ing. Papp; Ing. Slocik; Ing. Krajanec.*

● **Komentár**

**Ceny obilnín na svetovom trhu mierne klesli, ale držia sa na vysokej úrovni**. Prakticky od 40.týždňa t.r. zasahujú nadmerné zrážky (*za mesiac október išlo o 264% dlhodobého priemerného úhrnu*) na Slovensku do poľných prác. Predlžuje sa zber jesenných plodín aj výsev ozimín. Možno predpokladať, že slovenskí roľníci osejú o 20-25% menej výmery oproti plánom. Podľa aktuálneho monitoringu SPPK k 3.12.2020 bolo na Slovensku pozberaných 82% kukurice na zrno s priemernou úrodou 8,76 t/ha; 94% sóje (úr.2,56 t/ha), 98% slnečnice (úr.2,56 t/ha), 74% cukrovej repy (úr.56,29 t/ha) a 97% zemiakov (priem.úroda 25,49 t/ha). Nepriaznivé zberové podmienky majú negatívny dopad na kvalitu a v niektorých prípadoch dochádza aj k zaoraniu úrody.

Nepriaznivé počasie sužuje aj ostatné krajiny Európy. Suchý september na východe a juhu, či nadpriemerné zrážky v októbri v strednej oblasti únie - od Francúzska, cez Rakúsko, Slovensko, až po Rumunsko, **znížili aj odhady** Európskej Komisie **pre** **úrodu v roku 2021**. Najväčší pokles bude u kukurice (-5,2%), slnečnice (-2,7%) a sóje (-1,3%), no aj celkovo obilniny by mali zaznamenať pokles produkcie (-1,3%). Úroda kukurice nebola dobrá ani u významných producentov a napríklad na Ukrajine stúpla jej cena tak, že nie je konkurencieschopná na vývoz. Perspektívnemu zvyšovaniu svetových cien zrnín v budúcom hospodárskom roku nahráva aj rastúci dopyt. **Svetový trh so zrninami bude zrejme v budúcom roku pod väčším tlakom,** ako tento rok.

**Svetové ceny obilnín** (FOB) k 2.12. 2020:

* **Pšenica:** US SRW Mexický záliv: 219,00 €/t, FR Rouen (1.tr.): 216,00 €/t, Čierne more: 211,00 €/t;
* **Tvrdá pšenica**: US HRW Mexický záliv: 220 €/t;
* **Jačmeň:** FR Rouen kŕmny: 206,00 €/t, Čierne more FOB kŕmny: 178,00 €/t;
* **Kukurica:** US 3YC Mexický záliv: 182,00 €/t; Čierne more (kŕmna): 191,00 €/t.

Zdroje: Európska Komisia; IGC; internetové portály búrz; SPPK.

Spracovala: Ing. Vladimíra Debnárová, tajomník Združenia pestovateľov obilnín.